بە بۊنەو ٨وو ئاداری ڕۊو جیهانیی ژنە ڕەنجدەرا جە شاروو لینزوو نەمساینە ٨ ڕێکوزیۍ گلێرگەی مەدەنی چێروو چەترەو پلاتفۊرموو ژەناو رۊساینە، چالاکیێشا ساز کەرد.
چالاکییەکاو ٨وو ئادارینە جە ناوەندوو گلێرگەی دیموکراتیکوو کوردی، بە کۊبییەیۊیۍ دەسش پەنە کەرد، کە پەرلەمانتاری وەڵینوو هەدەپەی "بەسیمە کۊنجاش"ە بەشڎارە بییە چەنەش.
پلاتفۊرمەکە سەروو تەوەروو 'ژەنی، ژیوای، ئازاڎی' پانێلوو 'یەرۍ وڵات یەرۍ وتار"اش ساز کەرد. جە چالاکییەکەنە ژەناو کورڎسانی، ئەفغانستانی و ئێرانی کوۍ بیێوە. جە پانێلەکەنە تاریخوو درووشموو 'ژەنی، ژیوای، ئازاڎی' دلۍ جمیەروو ئازاڎیی کوردسانینە باسش چەنە کریا.
س.ز
